জলসঙ্কটে বেলগাছিয়া! ঘটনাস্থলে উপস্থিত মেয়র

হাওড়া: জলসঙ্কটে বেলগাছিয়া! আজ পঞ্চম দিন হাওড়ার বেলগাছিয়াতে বন্ধ জল সরবারহ (Water Supply)। তবে এবার শুধু জল সঙ্কটই নয়, অস্তিত্ব সঙ্কটেও সেখানকার বাসিন্দারা। জানা যাচ্ছে, ধস নামার কারণে হাওড়া পুরসভায় মাটির নীচে যেই পাইপ লাইন তাতে দেখা দিয়েছে বড়সড় ফাটল। আর সেই ঘটনার জেরে বন্ধ হাওড়ার বেলগাছিয়ার (Belgachia) বিস্তীর্ণ এলাকার জল সরবারহ।

জল সরবারহ বন্ধ নিয়ে বিক্ষোভরত এলাকার বাসিন্দারা। পাইপ লাইনে বড়সড় ফাটল ধরা পাওয়ার পর সেখানকার প্রায় ৩০ টি পরিবারকে পার্শ্ববর্তী একটি স্কুল এবং একটি ক্লাবে রাখা হয়েছে বলে খবর। কিন্তু সেই নিয়েই এবার দেখা দিয়েছে আশঙ্কা। সেখানকার বাসিন্দারা উচ্ছেদের ভয় বিক্ষোভরত।

আরও পড়ুন: বরফ কারখানা থেকে বিষাক্ত অ্যামোনিয়া গ্যাস লিক করে অসুস্থ একাধিক

পরিস্থিতি জটিল হয়ে ওঠায় এলাকা পরিদর্শনে যান মন্ত্রী ফিরহাদ হাকিম। সেখানকার সামগ্রিক পরিস্থিতি তিনি খতিয়ে দেখেন বলে জানা যায়।

মন্ত্রী জানান, পরিস্থিতি যত তাড়াতাড়ি সম্ভব নিয়ন্ত্রণে আনার চেষ্টা করা হচ্ছে। সেখানকার বাসিন্দাদের সরকারের প্রতি ভরসা রাখার আহ্বান দিয়েছেন তিনি।

সোমবার সকালে সিভিল ডিফেন্সের তরফে এলাকায় মাইকিং করে ।পরিবারের একজনের আধার কার্ড হাতের কাছে রাখার কথা বলা হয়। যা শুনেই বিক্ষোভে ফেটে পড়েন এলাকার মহিলারা। রাস্তায় শুয়ে পড়ে মহিলারা বিক্ষোভ দেখাতে থাকেন। তাঁদের আশঙ্কা, এখান থেকে এলাকাবাসীদের এইভাবে উচ্ছেদের ছক কষা হয়। তাঁরা কোনওমতেই এলাকা ছেড়ে যাবেন না।

দেখুন অন্য খবর