বেঙ্গালুরুর পর এবার অন্ধ্রপ্রদেশ, তীব্র পানীয় জল সঙ্কটে দক্ষিণের রাজ্যটি

অমরাবতী: বেঙ্গালুরুর (Bengaluru) পর এবার অন্ধ্রপ্রদেশ (Andrapradesh), তীব্র জল সঙ্কটে (Water Crisis) ভুগছে দক্ষিণের রাজ্যটি। আর কয়েকদিন পর থেকেই শুরু হবে গ্রীষ্মকাল। তার আগেই জল সঙ্কটের কারণে আশঙ্কায় ভুগছে রাজ্যটি।

এর মধ্যেই কয়েকটি জেলায় জল শুকিয়ে গেছে, আরও কয়েকটি জেলা তীব্র জল সঙ্কটের সম্মুখীন হয়েছে।

ডেকান ক্রনিকলের একটি প্রতিবেদন অনুসারে, পার্বতীপুরম, মান্যম এবং আলুরি সীতারাম রাজু জেলার (ASR) পাহাড়ী এলাকায় ১৪০০ টিরও বেশি গ্রাম এই গ্রীষ্মে পানীয় জলের একটি গুরুতর সঙ্কটের সম্মুখীন হয়েছে। সঙ্কট মোকাবিলায় ১২০০ টি ক্ষতিগ্রস্ত গ্রাম ও মান্যম জেলায় ১৮৭টি গ্রামে অ্যাকশন প্ল্যান তৈরি করা হয়েছে।

আরও পড়ুন: ক্যানসার পরিষেবায় ৬টি ডে কেয়ার কেমোথেরাপি সেন্টারের ঘোষণা একনাথ শিন্ডের

আলুরি সীতারাম রাজু জেলার অনন্তগিরি, মুঞ্চিংপুট, পাদেরু শহর এবং কাছাকাছি গ্রাম, আরাকু উপত্যকা এবং আনাকাপল্লি জেলার দেবরাপল্লী মন্ডলের সীমান্তবর্তী হুকুমপেতায় এই সমস্যা দেখা দিয়েছে।

ASR (আলুরি সীতারাম রাজু জেলা) জেলার কালেক্টর দীনেশ কুমার জানিয়েছেন, ৪০০টি গ্রামে ভূগর্ভস্থ জল কমে গেছে। তিনি বলেছেন, যে জেলা প্রশাসন এজেন্সিতে এখনও পর্যন্ত ৩৬০টি স্থায়ী ঝর্ণা জলের উত্স চিহ্নিত করেছে এবং জল জীবন মিশনের অংশ হিসাবে, প্রশাসন ৩০০টি গ্রামে পাইপযুক্ত জল সরবরাহ করেছে। আগামী মাসে এই ধরনের আরও গ্রামে এই ব্যবস্থা চালু করা হবে।

অপরদিকে পার্বতীপুরম ম্যানিয়াম জেলার কালেক্টর শ্যাম প্রসাদ, মে, জুন মাসের তীব্র গরম মোকাবিলার জন্য আধিকারিকদের ১৫ মার্চের মধ্যে একটি কর্মপরিকল্পনা তৈরির নির্দেশ দিয়েছেন।

তিনি জানিয়েছেন, জল জীবন মিশনের অধীনে বোরওয়েলের নিষ্কাশন, রক্ষণাবেক্ষণের কাজ এবং প্রত্যন্ত আবাসস্থলগুলিতে পানীয় জল সরবরাহ করার জন্য আধিকারিকদের নির্দেশ দিয়েছেন। প্রয়োজনে, জল সরবরাহ বাড়ানোর জন্য ITDA (সমন্বিত ট্রাইবাল ডেভেলপমেন্ট এজেন্সি) থেকে ১ কোটি টাকার তহবিল চাওয়া হবে।